ai4bharat/Pralekha huggingface dataset:
ஜல்சக்தி அமைச்சகம்
ஜல் ஜீவன் இயக்கத்தில் 60% இலக்குகள் நிறைவு
பிரதமர் திரு.நரேந்திர மோடியின் தலைமையில், இன்று 60% கிராமப்புற வீடுகளுக்கு குழாய்கள் மூலம் சுத்தமான குடிநீர் கிடைக்கிறது. இந்தியாவில் இதுவரை 1.55 லட்சத்துக்கும் அதிகமான கிராமங்கள்  'ஹர் கர் ஜல்' என்று பதிவாகியுள்ளன. அதாவது, இந்தக் கிராமங்களில் உள்ள ஒவ்வொரு வீட்டிற்கும் தங்கள் வீட்டிலேயே குழாய்கள் மூலம் சுத்தமான குடிநீர் கிடைக்கிறது. நடப்பு ஆண்டில் ஜனவரி முதல் மார்ச் வரை, ஜல் ஜீவன் இயக்கத்தின் கீழ் ஒவ்வொரு நொடிக்கும் ஒரு குழாய் இணைப்பு வழங்கப்பட்டுள்ளது. 2023-ம் ஆண்டின் முதல் மூன்று மாதங்களில் சராசரியாக ஒவ்வொரு நாளும் 86,894 புதிய குழாய் நீர் இணைப்புகள் வழங்கப்பட்டுள்ளன.
ஜல் ஜீவன் இயக்கம் 2019-ம் ஆண்டு ஆகஸ்ட் 15-ம் தேதி பிரதமர் திரு. நரேந்திர மோடியால் தொடங்கி வைக்கப்பட்டது. இது உலகின் மிகப்பெரிய நலத் திட்டங்களில் ஒன்றாகும். இத்திட்டம் தொடங்கப்பட்ட நேரத்தில், நாட்டிலுள்ள 19.43 கோடி கிராமப்புற குடும்பங்களில், 3.23 கோடி  குடும்பங்களுக்கு மட்டுமே குழாய் நீர் வசதி இருந்தது. 2023 ஏப்ரல் 4-ம் தேதியன்று 'ஒவ்வொரு வீட்டிலும் தண்ணீர்' என்ற பயணத்தில் நாடு மற்றொரு மைல்கல்லைக் கடந்துள்ளது. நாட்டில் 11.66 கோடிக்கும் அதிகமான  கிராமப்புற குடும்பங்களுக்கு அவர்களின் வீடுகளில் குழாய் மூலம் குடிநீர் விநியோகம் செய்யப்பட்டது. குஜராத், தெலுங்கானா, கோவா, ஹரியானா மற்றும் பஞ்சாப் ஆகிய 5 மாநிலங்கள் மற்றும் அந்தமான் & நிக்கோபார் தீவுகள், டாமன்-டையூ & தாத்ரா நாகர் ஹவேலி மற்றும் புதுச்சேரி ஆகிய 3 யூனியன் பிரதேசங்கள் 100% இணைப்பைப் பெற்றுள்ளன.
குழந்தைகளின் ஆரோக்கியம் மற்றும் நல்வாழ்வைக் கருத்தில் கொண்டு, அனைத்து கிராமப்புற பள்ளிகள், அங்கன்வாடி மையங்களில் மதிய உணவு சமைப்பதற்கும், கைகளைக் கழுவுவதற்கும், கழிப்பறைகளைப் பயன்படுத்துவதற்கும் குழாய் நீர் இணைப்பு வழங்க சிறப்பு முயற்சிகள் மேற்கொள்ளப்பட்டுள்ளன. இன்றைய நிலவரப்படி, 9.03 லட்சம்  பள்ளிகளிலும், 9.36 லட்சம்  அங்கன்வாடி மையங்களிலும் குழாய் நீர் விநியோகம் செய்யப்பட்டுள்ளது.
"பாதுகாப்பான நீர் வழங்கல்" என்பது ஜல் ஜீவன் இயக்கத்தின் முக்கிய கருத்தாகும். இத்திட்டம் தொடங்கப்பட்டபோது, நாட்டில் 14,020 ஆர்சனிக் மற்றும் 7,996 புளோரைடு பாதிக்கப்பட்ட குடியிருப்புகள் இருந்தன. 3 ஆண்டுகளில் இந்த எண்ணிக்கை முறையே 612 மற்றும் 431 ஆகக் குறைந்துள்ளது. பெண்கள் மற்றும் கிராமப்புற சமூகங்கள் இணைந்து செயல்படுவதால், ஜல் ஜீவன் இயக்கம் மக்கள் இயக்கமாக மாறியுள்ளது.
நோபல் பரிசு பெற்ற டாக்டர் மைக்கேல் க்ரீமர் குடிப்பதற்கு பாதுகாப்பான தண்ணீர் கிடைத்தால், கிட்டத்தட்ட 30% குழந்தை இறப்புகளை குறைக்க முடியும் என்று எடுத்துரைத்துள்ளார். ஜல் ஜீவன் இயக்கம் கிராமப்புறங்களில் நேரடி மற்றும் மறைமுக வேலை வாய்ப்புகளை உருவாக்கி வருகிறது. ஐஐஎம் பெங்களூரு நடத்திய முதற்கட்ட ஆய்வில், குழாய் நீர் விநியோகத் திட்டங்களைச் செயல்படுத்துவதற்கும், பராமரிப்பதற்கும் ஒவ்வொரு ஆண்டும் கிட்டத்தட்ட 10.92 லட்சம் பேர் வேலைவாய்ப்பு பெறவும் இந்த இயக்கம் வழிவகுத்துள்ளது.
------
AP/CR/KPG
(Visitor Counter : 107
பழங்குடியினர் நலத்துறை அமைச்சகம்
பழங்குடியினர் விவகாரத்துறை அமைச்சர் திரு அர்ஜூன் முண்டா, அசாம் மாநிலத்தில் 2 நாள் பயணம்
மத்திய பழங்குடியினர் விவகாரத்துறை அமைச்சர் திரு அர்ஜூன் முண்டா, 2 நாள் பயணமாக நாளை அசாம் செல்கிறார்.
இந்த பயணத்தின் போது, பழங்குடியினர் மேம்பாட்டுக்காக கொண்டுவரப்பட்ட வன உற்பத்தி பொருட்கள், வன்தன் திட்டம், பழங்குடியினர் தயாரிப்பு உணவு பொருட்கள் பதப்படுத்தும் திட்டம் போன்றவற்றை அமைச்சர் திரு அர்ஜூன் முண்டா ஆய்வு செய்கிறார்.
டிரைபெட் அமைப்பின் நிர்வாக இயக்குனர் திரு பிரவீர் கிருஷ்ணா மற்றும் மூத்த அதிகாரிகள் உடன் செல்கின்றனர்.
இந்த 2 நாள் பயணத்தின் போது, அசாம் ஆளுநர் திரு ஜகதீஷ் முக்கி, அசாம் முதல்வர் திரு ஹிமானந்த பிஸ்வாசர்மா உட்பட பலருடன் அவர் ஆலோசனை கூட்டம் நடத்துகிறார். இது தவிர பயிலரங்குகள் மற்றும் கருத்தரங்குகளும் நடத்த திட்டமிடப்பட்டுள்ளன.
திட்ட பணிகளை, பழங்குடியினர் மேம்பாட்டு திட்டங்களில் உள்ள சவால்கள் மற்றும் முன்னேற்றங்களை ஆய்வு செய்வது போன்றவை தான் மத்திய அமைச்சரின் 2 நாள் பயணத்தின் நோக்கம். நாடு முழுவதும் உள்ள பழங்குடியினர் வாழ்வு மற்றும் வாழ்வாதாரத்தில் முழுமையான மாற்றத்தை கொண்டு வருவதே இந்த திட்டங்களின் நோக்கம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1754100
.
சிறுபான்மையினர் நலன் அமைச்சகம்
உள்ளூர் தயாரிப்புகளை ஊக்குவிக்க உ.பி.யில் கைவினைப் பொருட்கள் கண்காட்சி : மத்திய அமைச்சர் அறிவிப்பு
உள்ளூர் தயாரிப்புகளை ஊக்குவிக்கும் நோக்கில், உத்தரப் பிரதேசத்தின் ராம்பூர், லக்னோ ஆகிய இடங்களில் ‘ஹுனார் ஹாத்’ எனப்படும் கைவினைப் பொருட்கள் கண்காட்சி டிசம்பர் 18ம் தேதி முதல் நடத்தப்படுகின்றன என மத்திய சிறுபான்மையினர் நலத்துறை அமைச்சர் திரு முக்தர் அப்பாஸ் நக்வி இன்று அறிவித்தார்.
ராம்பூரின் நுமைஸ் மைதானத்தில் டிசம்பர் 18ம் தேதி முதல் 27ம் தேதி வரையும், லக்னோவில் டிசம்பர் 23ம் தேதி முதல் டிசம்பர் 31ம் தேதி வரையும் நடக்கிறது. இதை உத்தரப் பிரதேச முதல்வர் திரு. யோகி ஆதித்யநாத் தொடங்கி வைக்கிறார்.
இந்த கண்காட்சிகளில் 27 மாநிலங்களையும், யூனியன் பிரதேசங்களையும் சேர்ந்த கைவினைக் கலைஞர்களின் தயாரிப்புகள் இடம்பெறுகின்றன.
http://hunarhaat.org என்ற இணையளத்தில், ராம்பூர் மற்றும் லக்னோ கண்காட்சிகளில் இடம்பெறும் பொருட்களை வாங்க முடியும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1678019
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய கொவிட் தடுப்பூசித் திட்டத்தின் கீழ் இதுவரை 82.65 கோடி தடுப்பூசி டோஸ்கள் செலுத்தப்பட்டுள்ளன.
தற்போது தொற்று பாதிப்பு 1% க்கும் குறைவாகவே உள்ளன, தற்போது 0.90%; மார்ச் 2020 க்குப் பிறகு மிகக் குறைவு
இந்தியாவின் தற்போதுள்ள பாதிப்பு 3,01,989 ஆக உள்ளது; இது 186 நாட்களில் குறைந்தது
கடந்த 24 மணி நேரத்தில் 26,964 பேர் புதிதாகப் பாதிக்கப்பட்டுள்ளனர்.
குணமடைந்தவர்களின் விழுக்காடு 97.77%.
கடந்த 24 மணி நேரத்தில் 34,167 பேர் குணமடைந்துள்ளனர். இதுவரை மொத்தம் 3,27,83,741பேர் குணமடைந்துள்ளனர்.
வாராந்திர தொற்று உறுதி விழுக்காடு  89 நாட்களாக 3%க்கும் குறைவாக உள்ளது.
தினசரி தொற்று உறுதி வீதம்  23 நாட்களாக 3%க்கும் குறைவாக உள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 55.67 கோடியாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1756879
மனித வள மேம்பாட்டு அமைச்சகம்
இ-கற்றல் மேம்பாடு
பள்ளி மற்றும் பல்கலைக்கழகங்களில் உள்ள மாணவர்களிடையே இ-கற்றல் முறையை மேம்படுத்துவதற்கான மனித வள மேம்பாட்டு அமைச்சகம் பல்வேறு திட்டங்களை அறிமுகம் செய்துள்ளது. மனித வள மேம்பாட்டு அமைச்சகம் மேற்கொண்டு வரும் முக்கிய இ-கற்றல் முயற்சிகள் வருமாறு:
 ஸ்வயம்: ஆர்வம் கொண்ட இளம் சிந்தனையாளகளுக்கான தீவிர கற்றல் இணையம்  ஆன்லைன் படிப்புக்கான ஒருங்கிணைந்த மேடை.
 ஸ்வயம் பிரபா: டி.டீ.ஹெச்  மூலம் 32 உயர் தர கல்வி அலைவரிசைகளை அளிக்கும் முயற்சி ஸ்வயம் பிரபா.
 தேசிய டிஜிட்டல் நூலகம்:
 இ-பாடசாலை: 2017 நவம்பர் 23ம் தேதி ஜி.சி.சி.எஸ். 2017ன் போது பிரதமரால் அறிமுகம் செய்யப்பட்ட கல்வி ஆராய்ச்சி மற்றும் பயிற்சிக்கான தேசிய கவுன்சில் , கல்வி ஆராய்ச்சி மற்றும் பயிற்சிக்கான மாநில கவுன்சில்  உருவாக்கிய இ-புத்தக ஆதார வளங்கள்.
 திறந்தவெளி கல்வி ஆதாரங்களின் தேசிய தொகுப்பு: ஆசிரியர்கள் மற்றும் மாணவர்களுக்கு டிஜிட்டல் கற்றல் தொகுப்புகள் இலவசமாகவும் வெளிப்படையாகவும் கிடைக்கச் செய்வது.
கடந்த மூன்று நிதி ஆண்டுகளில், மொத்தம் ரூ. 267.64 கோடி ஸ்வயம், ஸ்வயம் பிரபா, தேசிய டிஜிட்டல் நூலகம் மற்றும் திறந்தவெளி கற்றல் ஆதாரங்களுக்கான தேசிய களஞ்சியத்திற்காக செலவிடப்பட்டுள்ளது.
தொலைதொடர்பு மற்றும் தகவல் தொழில்நுட்ப அமைச்சகம்
பிரதமரின் தொடக்கவுரையோடு ஆரம்பித்த இந்திய மொபைல் மாநாட்டின் முதல் நாளில் ஐந்து அமர்வுகள் நடைபெற்றன
பிரதமர் திரு நரேந்திர மோடியின் தொடக்கவுரையோடு ஆரம்பித்த இந்திய மொபைல் மாநாடு 2020-இன் முதல் நாளான இன்று, வளர்ந்து வரும் தொழில்நுட்பம் மற்றும் இந்தியாவில் தகவல் தொடர்பு வலைப்பின்னல் கண்டு வரும் மாற்றங்கள் குறித்து ஐந்து அமர்வுகள் நடைபெற்றன.
தொழில்துறை தலைவர்கள் அதிகளவில் இந்த மாநாட்டில் பங்கேற்று டிஜிட்டல் தொழில்நுட்பத்தின் எதிர்காலத்தை குறித்து பேசினர். ‘தொழிற்சாலை 4.0 - திறன்மிகு பணியிடங்கள் மற்றும் தொழிலகங்கள், தானியங்கி முறை’ என்னும் தலைப்பில் முதல் அமர்வு நடைபெற்றது.
‘தலைமை தொழில்நுட்ப அதிகாரிகள் கூட்டம் - நாளைய வலைப்பின்னல்கள் - 5ஜி-க்காக வலைப்பின்னல்களை மாற்றியமைத்தல்’, ‘தலைமை செயல் அதிகாரிகள் கூட்டம் - அனைவரையும் உள்ளடக்கிய புதுமைகள் - டிஜிட்டல் பாகுபாட்டை சரிசெய்தல்’, ‘தொலைதொடர்பு மேகம் - வலைப்பின்னல் மாற்றத்தின் முன்னோடி’ மற்றும் ‘5ஜி-க்கு அப்பால்: அடுத்த தலைமுறைக்கான தரநிலைகளுக்காக ஐரோப்பிய ஒன்றியம்-இந்தியாவுக்கிடையேயான கூட்டுறவை மேம்படுத்துவது’ ஆகியவை மற்ற நான்கு அமர்வுகளின் தலைப்புகளாகும்.
டிஜிட்டல் தொழில்நுட்ப ஆணையத்தின் தலைவர் மற்றும் மத்திய தொலைதொடர்பு துறையின் செயலாளர் திரு அன்ஷு பிரகாஷின் வரவேற்புரையுடன் தொடங்கிய இன்றைய தினத்தின் நிகழ்வுகளில், ரிலையன்ஸ் குழுமத்தின் தலைவர் திரு முகேஷ் அம்பானி, பாரதி நிறுவனத்தின் தலைவர் திரு சுனில் பாரதி மிட்டல் உள்ளிட்ட தொழிலதிபர்களின் உரைகள் இடம்பெற்றன.
மத்திய கல்வி, மின்னணு மற்றும் தகவல் தொழில்நுட்ப இணை அமைச்சர் திரு சஞ்சய் தோத்ரே மற்றும் மத்திய தொலைதொடர்பு, மின்னணு & தகவல் தொழில்நுட்பம் மற்றும் சட்டம் & நீதி அமைச்சர் திரு ரவி சங்கர் பிரசாத் ஆகியோரும் மாநாட்டில் உரையாற்றினர்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1679172
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 196.62 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 196.62 கோடிக்கும் அதிகமான
 டோஸ்கள் செலுத்தப்பட்டுள்ளன. 2,54,44,218 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.58 கோடிக்கும்
அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று
தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று
உள்ளவர்கள் தற்போது 0.19 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.60 சதவீதமாக உள்ளது. கடந்த 24 மணி நேரத்தில் 10.972 பேர்.
குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,27,36,027.
இந்தியாவில் கடந்த 24 மணி நேரத்தில் 13,313 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 6,56,410 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 85.94 கோடி .
வாராந்திரத் தொற்று 2.81 சதவீதமாக உள்ளது. தினசரித் தொற்று விகிதம் 2.03 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1836375
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
ஆனந்தில் உள்ள தேசிய பால்வள வாரியத்தில் ஜி20 வேளாண் பணிக்குழுவின் கீழ் கால்நடைத் துறையில் நிலையான மாற்றம் குறித்த சர்வதேச உரைக்கோவை நிகழ்வை மத்திய அமைச்சர் திரு பர்ஷோத்தம் ரூபாலா தொடங்கி வைத்தார்
ஆனந்தில் உள்ள தேசிய பால்வள வாரியத்தில் ஜி20 வேளாண் பணிக்குழுவின் கீழ் கால்நடைத் துறையில் நிலையான மாற்றம் குறித்த சர்வதேச உரைக்கோவை நிகழ்வை மத்திய மீன்வளம், கால்நடைப் பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா தொடங்கி வைத்தார். சர்வதேச உரைக்கோவை நிகழ்வை ஏற்பாடு செய்ததற்காக தேசிய பால்வள வாரியத்தைப் பாராட்டிய திரு.ரூபாலா கால்நடைத் துறையில் தொழில்நுட்பத்தின் பங்களிப்பை வலியுறுத்தினார். நீடித்த மாற்றத்திற்காகக் கால்நடைத் துறையில் பல்வேறு கண்டுபிடிப்புகளைப் பரப்புவதற்கு இந்த மாநாட்டின் விவாதங்கள் உதவும் என்று அவர் கூறினார். கால்நடைப் பராமரிப்பு மற்றும் பால்வளத் துறைக்கான பிரதமரின் மேம்பாட்டு முயற்சிகளைப் பாராட்டிய திரு ரூபாலா, கால்நடை பராமரிப்பை ஒரு தனி அமைச்சகமாக மாற்றியிருப்பதாகவும் இது இத்துறையின் வளர்ச்சிக்கு குறிப்பிடத்தக்க பங்களிப்பை அளித்துள்ளதாகவும் கூறினார். நடமாடும் கால்நடை மருத்துவப் பிரிவுகள், இனப் பெருக்கல் பண்ணைகள் ஆகியவை இதற்கு எடுத்துக்காட்டுகளாகும் என்றார்.
நிகழ்வில் பங்கேற்ற ஜி20-ன் புகழ்பெற்ற வல்லுநர்கள், கொள்கை வகுப்பாளர்கள் மற்றும் பங்குதாரர்கள் கருத்தக்களைப் பரிமாறிக் கொண்டனர், அனுபவங்களைப் பகிர்ந்து கொண்டனர் மற்றும் கால்நடைத் துறையின் நீடிக்கும் தன்மையை உறுதிப்படுத்த புதுமையான அணுகுமுறைகளை ஆராய்ந்தனர்.
மத்திய அரசின் கால்நடைப் பராமரிப்பு மற்றும் பால்வளத் துறை, மீன்வளம், கால்நடைப் பராமரிப்பு மற்றும் பால்வள அமைச்சகம், தேசிய பால்வள மேம்பாட்டு வாரியம் ; ஐக்கிய நாடுகள் சபையின் உணவு மற்றும் வேளாண் அமைப்பு ஆகியவை கூட்டாக 2023 ஜூலை 18 முதல் 19 வரை 2 நாள் நிகழ்வுக்கு ஏற்பாடு செய்திருந்தன.
தொழிலாளர் மற்றும் வேலைவாய்ப்பு அமைச்சகம்
வேளாண் மற்றும் கிராமப்புற தொழிலாளர்களுக்கான அகில இந்திய நுகர்வோர் விலை குறியீட்டு எண்கள் - ஆகஸ்ட், 2023
1423 புள்ளிகளுடன் தமிழ்நாடு முதலிடம்
2023 ஆகஸ்ட் மாதத்திற்கான வேளாண் தொழிலாளர்கள் மற்றும் கிராமப்புற தொழிலாளர்களுக்கான அகில இந்திய நுகர்வோர் விலைக் குறியீட்டு எண்  முறையே 9 புள்ளிகள் மற்றும் 8 புள்ளிகள் அதிகரித்து முறையே 1224  மற்றும் 1234  புள்ளிகளாக உள்ளது. அரிசி, கோதுமை மாவு, பருப்பு வகைகள், பால், இறைச்சி-ஆடு, சர்க்கரை, குரு, மிளகாய்-உலர், மஞ்சள், பூண்டு, வெங்காயம், கலப்பு மசாலாப் பொருட்கள் போன்றவற்றின் விலை உயர்வு காரணமாக வேளாண் தொழிலாளர்கள் மற்றும் கிராமப்புறத் தொழிலாளர்களின் பொதுவான குறியீட்டெண் முறையே 8.38 மற்றும் 7.69 புள்ளிகளாக உயர்ந்துள்ளது.
குறியீட்டின் உயர்வு மாநிலத்திற்கு மாநிலம் வேறுபடுகிறது. வேளாண் தொழிலாளர்களைப் பொறுத்தவரை, இது 20 மாநிலங்களில் 2 முதல் 19 புள்ளிகள் வரை அதிகரித்துள்ளது. 1423 புள்ளிகளுடன் தமிழகம் முதலிடத்திலும், 942 புள்ளிகளுடன் இமாச்சலப் பிரதேசம் கடைசி இடத்திலும் உள்ளன.
கிராமப்புறத் தொழிலாளர்களைப் பொறுத்தவரை, 20 மாநிலங்களில் இது 2 முதல் 18 புள்ளிகள் வரை அதிகரித்துள்ளது. ஆந்திரா 1412 புள்ளிகளுடன் முதலிடத்திலும், இமாச்சலப் பிரதேசம் 1003 புள்ளிகளுடன் கடைசி இடத்திலும் உள்ளன.
மாநிலங்களில், விவசாயத் தொழிலாளர்களுக்கான நுகர்வோர் விலைக் குறியீட்டு எண்களில் அதிகபட்ச அதிகரிப்பு மேகாலயா  மற்றும் குஜராத் மற்றும் மேகாலயா  ஆகியவை அரிசி, பருப்பு வகைகள், மாட்டிறைச்சி, கடலை எண்ணெய், வெங்காயம், மிளகாய் பச்சை / உலர்ந்த, விறகு, பேருந்துக் கட்டணம் போன்றவற்றின் விலை உயர்வு காரணமாகும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1959257
சுகாதாரம் மற்றும் குடும்ப நலத்துறை அமைச்சகம்
“ஆயுஷ்மான் பாரத் நலத் திட்ட உதவி பெற ஆதார் தேவை, கட்டாயமல்ல”
ஆயுஷ்மான் பாரத் – தேசிய சுகாதாரப் பாதுகாப்புத் திட்டத்தின்  கீழ் நல உதவிகளைப் பெறுவதற்கு ஆதார் கட்டாயம் என்று சில பத்திரிகைகளில் இன்று செய்தி வெளியாகியுள்ளது.
இது முற்றிலும் உண்மைக்கு மாறானது.
மத்திய சுகாதாரம் மற்றும் குடும்ப நல அமைச்சகம் ஆயுஷ்மான் பாரத் – தேசிய சுகாதாரப் பாதுகாப்புத் திட்டம் குறித்து வெளியிட்ட அறிவிக்கையில் ஆதார் சட்டம் 7ஆவது பிரிவின் கீழ் நலத் திட்டங்களின் பலன்களைப் பெறுவதற்கு பயனாளியின் அடையாளத்தை உறுதி செய்ய ஆதார் அட்டையைக் கேட்க வேண்டும் என்றுதான் அத்திட்டத்தைச் செயல்படுத்தும் முகமைகளுக்கு அறிவுறுத்தப்பட்டுள்ளது.
பயனாளியின் அடையாளத்தைச் சரியாக உறுதி செய்வதற்காக ஆதார் அட்டையை வைத்திருப்பதே சிறந்தது என்று குறிப்பிடப்பட்டுள்ளது. ஆனால், கட்டாயமாக ஆதார்தான் வைத்திருக்க வேண்டும் என்று குறிப்பிடப்படவில்லை. ஆதார் எண் இல்லாத பட்சத்தில் பலன்கள் கிடைக்காது என்று எங்கும் குறிப்பிடப்படவில்லை.
“இத்திட்டத்தின் பலன்கள் ஆதார் அட்டை இருந்தாலும் இல்லையென்றாலும் அனைவருக்கும் கிடைக்க வேண்டும்” என்று மத்திய சுகாதாரத் துறை அமைச்சர் திரு. ஜே.பி. நட்டா தெரிவித்தார்.
இது தொடர்பான வரைவு அறிவிக்கையில், பயனாளியிடம் ஆதார் அட்டை இல்லாத நிலையில், ஆதாருக்கு மாற்றாக ரேஷன் அட்டை, வாக்காளர் அடையாள அட்டை, மகாத்மா காந்தி ஊரக வேலை வாய்ப்பு உறுதித் திட்டம்  குறித்த அட்டை ஆகிய ஏதாவது ஒன்றைக் காட்டலாம் என்றும் குறிப்பிடப்பட்டுள்ளது.
அது மட்டுமின்றி, ஆதார் எண் இல்லாத பயனாளிகளுக்கு உதவும் வகையில் ஆதார் எண் வழங்கும் மையங்களை அமைக்க வேண்டும் என்று அமல்படுத்தும் முகமைகள் அறிவுறுத்தப்பட்டுள்ளன.
ஆயுஷ்மான் பாரத் – தேசிய சுகாதாரப் பாதுகாப்புத் திட்டத்தின் வழிகாட்டுதல்கள்  பயனாளிகள் தங்களது அடையாளத்தைக் காண்பதற்காக ஆதார் அட்டையோ, ஆதார் இல்லாத போது அரசாங்கத்தால் அங்கீகரிக்கப்பட்ட வேறு ஏதாவது அடையாள அட்டையையோ காட்டலாம் என்றும் தெளிவுபடுத்தப்பட்டுள்ளது.
மேலும் விவரங்களை அறிய இணையதளம்:
https://www.abnhpm.gov.in/sites/default/files/201806/GuidelinesonProcessofBeneficiaryIdentification_0.pdf
புதிய மற்றும் புதுப்பிக்கத்தக்க எரிசக்தி அமைச்சகம்
எரிசக்தித் துறையில் ஒத்துழைப்புக்கான ஒப்பந்தத்தில் இந்தியாவும், சவுதி அரேபியாவும் கையெழுத்திட்டன
இந்தியாவும், சவுதி அரேபியாவும் எரிசக்தித் துறையில் ஒத்துழைப்புக்கான புரிந்துணர்வு ஒப்பந்தத்தில் கையெழுத்திட்டுள்ளன. இந்திய அரசுக்கும் சவூதி அரேபிய அரசுக்கும் இடையிலான புரிந்துணர்வு ஒப்பந்தம் 2023 செப்டம்பர் 10, அன்று புதுதில்லியில் மத்திய அரசின் புதிய மற்றும் புதுப்பிக்கத்தக்க எரிசக்தி மற்றும் எரிசக்தித் துறை அமைச்சர் திரு ஆர்.கே.சிங் அவர்களால் கையெழுத்திடப்பட்டது. சவுதி தரப்பில் மன்னர் அப்துல் அஜீஸ் பின் சல்மான் பின் அப்துல் அஜீஸ் அல் சௌத் ஆகியோர் கலந்துகொண்டனர். புரிந்துணர்வு ஒப்பந்தத்தின்படி, இந்தியாவும் சவுதி அரேபியாவும் பின்வரும் துறைகளில் ஒத்துழைக்கும் :
a. புதுப்பிக்கத்தக்க எரிசக்தி, எரிசக்தி செயல்திறன், ஹைட்ரஜன், மின்சாரம் மற்றும் கிரிட் இணைப்பு, பெட்ரோலியம், இயற்கை எரிவாயு, பெட்ரோலிய இருப்புகள் மற்றும் எரிசக்தி பாதுகாப்பு.
b. புதுப்பிக்கத்தக்க எரிசக்தி, மின்சாரம், ஹைட்ரஜன் மற்றும் சேமிப்புத் துறையில் இருதரப்பு முதலீட்டை ஊக்குவித்தல்; மற்றும் எண்ணெய் மற்றும் எரிவாயு.
c. பருவநிலை மாற்றத்தின் விளைவுகளைக் குறைப்பதற்கான சுழற்சிப் பொருளாதாரம் மற்றும் அதன் தொழில்நுட்பங்கள், அவை: கார்பன் சேமிப்பு மற்றும் பயன்பாடு.
d. எரிசக்தி துறையில் டிஜிட்டல் மாற்றம், கண்டுபிடிப்பு மற்றும் இணைய பாதுகாப்பு மற்றும் செயற்கை நுண்ணறிவு ஆகியவற்றை ஊக்குவித்தல்.
e. எரிசக்தி, விநியோக அமைப்புகள் மற்றும் அதன் தொழில்நுட்பங்கள் தொடர்பான அனைத்து துறைகள் தொடர்பான பொருட்கள், தயாரிப்புகள் மற்றும் சேவைகளை உள்ளூர்மயமாக்க இரு நாடுகளுக்கும் இடையே தரமான கூட்டாண்மையை உருவாக்குவதில் பணியாற்றுதல்.
f. எரிசக்தித் துறையில் நிபுணத்துவம் பெற்ற நிறுவனங்களுடன் ஒத்துழைப்பை வலுப்படுத்துதல்.
g. இரு நாடுகளும் ஒப்புக்கொள்ளும் எரிசக்தித் துறை தொடர்பான மற்ற துறையும்.
மேலும் விவரங்களுக்கு இந்த ஆங்கிலச் செய்திக்குறிப்பைக் காணவும்: https://pib.gov.in/PressReleasePage.aspx?PRID=1956415
(ANU/AD/IR/KPG/KRS
எரிசக்தி அமைச்சகம்
தேசிய எரிசக்தி சேமிப்பு தினம் 2022: குடியரசுத் தலைவர் சிறப்பு விருந்தினராக பங்கேற்பு
ஒவ்வொரு ஆண்டும் டிசம்பர் 14-ஆம் தேதி தேசிய எரிசக்தி சேமிப்பு தினம் கொண்டாடப்படுகிறது. இந்த ஆண்டு நடைபெறும் நிகழ்ச்சியில் குடியரசுத் தலைவர் திருமதி திரௌபதி முர்மு சிறப்பு விருந்தினராகக் கலந்து கொள்வார். எரிசக்தி செயல்திறன் மற்றும் பாதுகாப்பில் நாட்டின் சாதனைகளை எடுத்துரைப்பது இந்த தினத்தின் நோக்கமாகும். இந்த நிகழ்ச்சியில் மத்திய எரிசக்தி, புதிய மற்றும் புதுப்பிக்கத்தக்க எரிசக்தித் துறை அமைச்சர் திரு ஆர். கே. சிங் கலந்து கொண்டு உரையாற்றுவார். மத்திய எரிசக்தி மற்றும் கனரக தொழில்துறை இணையமைச்சர் திரு கிருஷன் பால், எரிசக்தி அமைச்சக செயலாளர் திரு அலோக் குமார் ஆகியோரும் விழாவில் பங்கேற்பார்கள்.
தேசிய எரிசக்தி பாதுகாப்பு விருதுகள், தேசிய எரிசக்தி செயல்திறன் புத்தாக்க விருதுகள் ஆகியவற்றை குடியரசுத் தலைவர் வழங்குவதோடு, தேசிய ஓவியப் போட்டியில் வெற்றி பெற்றவர்களுக்கு பரிசுகளை அளித்து, ஈ.வி யாத்ரா  என்ற தளத்தையும், செல்பேசி செயலியையும் தொடங்கி வைப்பார்.
• தேசிய எரிசக்தி பாதுகாப்பு விருதுகள் 2022
• தேசிய எரிசக்தி செயல்திறன் புத்தாக்க விருதுகள் 2022
• பள்ளி குழந்தைகளுக்கான தேசிய ஓவியப் போட்டி 2022
• ஈ.வி யாத்ரா தளம் மற்றும் செல்பேசி செயலியின் அறிமுகம்
• எரிசக்தி செயல்திறன் துறையில் வளர்ந்து வரும் புதிய தொழில்நுட்பங்கள் குறித்த அமர்வு
முதலியவை இந்த நிகழ்ச்சியின் முக்கிய அம்சங்களாக இருக்கும்.
PIB Headquarters
கொவிட்-19 - பிஐபி செய்தித் தொகுப்பு
31.07.2020
· குடியரசுத் தலைவர் செயலகம்
· பிரதமர் அலுவலகம்
· நிதி ஆணையம்
· விவசாயத்துறை அமைச்சகம்
· ரசாயனம் மற்றும் உரங்கள் அமைச்சகம்
· நிலக்கரி அமைச்சகம்
· வணிகம் மற்றும் தொழில்துறை அமைச்சகம்
· பாதுகாப்பு அமைச்சகம்
· மின்னணு மற்றும் தகவல் தொழில்நுட்பம்
· நிதி அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· வீட்டு வசதி மற்றும் நகர்ப்புற வறுமை ஒழிப்பு அமைச்சகம்
· மனித வள மேம்பாட்டு அமைச்சகம்
· தொழிலாளர் மற்றும் வேலைவாய்ப்பு அமைச்சகம்
· குறு சிறு மற்றும் நடுத்தர தொழில் துறை அமைச்சகம்
· சிறுபான்மையினர் நலன் அமைச்சகம்
· பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
· சாலைப் போக்குவரத்து மற்றும் நெடுஞ்சாலைத்துறை அமைச்சகம்
· ஊரக வளர்ச்சி அமைச்சகம்
· பழங்குடியினர் நலத்துறை அமைச்சகம்
· சிறப்பு சேவைகள் மற்றும் கட்டுரைகள்
(Visitor Counter : 162
நுகர்வோர் நலன், உணவு மற்றும் பொது விநியோகம் அமைச்சகம்
2022-23-ம் ஆண்டில் உயர் அளவாக விவசாயிகளிடமிருந்து 2.50 லட்சம் டன் வெங்காயம் கொள்முதல் செய்யப்பட்டுள்ளது
கடந்த கால சாதனைகளை முறியடித்து, 2022-23-ம் ஆண்டில், கூடுதல் கையிருப்பு வைப்பதற்காக, விவசாயிகளிடமிருந்து 2.50 லட்சம் டன் வெங்காயத்தை மத்திய அரசு கொள்முதல் செய்துள்ளது. 2021-22-ல் 2.0 லட்சம் டன் கையிருப்பு வைக்கப்பட்டிருந்ததைவிட நடப்பு ஆண்டில், 0.50 சதவீதம் அதிகம். தற்போதைய ரபி அறுவடை பருவத்தில், விவசாயிகளுக்கு நிலையான வருவாய்க் கிடைப்பதற்காக கூடுதல் வெங்காயம் கொள்முதல் செய்யப்பட்டது. இந்திய தேசிய வேளாண் கூட்டுறவு சந்தைப்படுத்துதல் கூட்டமைப்பு மூலம், மகாராஷ்டிரா, குஜராத், மத்தியப்பிரதேசம் ஆகிய மாநிலங்களின் உழவர் உற்பத்தியாளர் அமைப்புகள் வாயிலாக, விவசாயிகளிடமிருந்து வெங்காயம் கொள்முதல் செய்யப்பட்டது.
குறிப்பிட்ட திறந்தவெளி சந்தை விற்பனை மூலம் இருப்பு விடுவிக்கப்படும். மாநிலங்கள், யூனியன் பிரதேசங்கள் மற்றும் அரசு முகவர்களுக்கு குறைவான  மாதங்களில் சில்லரை விற்பனை நிலையங்கள் மூலமும் விநியோகம் செய்யப்படும். முந்தைய நாட்களை விட விலைவாசி அதிகமுள்ள மாநிலங்கள், நகரங்களில் ஒட்டுமொத்த இருப்பை அதிகரிப்பதை இலக்காக கொண்டு, திறந்த சந்தைகள் மூலம் விற்கப்படும்.
வெங்காய விவசாயிகளுக்கு லாபம் தரும் விலை கிடைப்பதற்கும், நுகர்வோருக்கு மலிவு விலையில் அதிகளவில் வெங்காயம் கிடைப்பதற்கும் விலை சந்தைப்படுத்துதல் உதவுகிறது. வெங்காயம், விரைவில் அழுகிப் போதல், எடை குறைதல், முளைத்தல் உள்ளிட்ட அறுவடைக்கு பிந்தைய பாதிப்புகளைக் கொண்டது. ஏப்ரல் - ஜுன் மாதங்களில் ரபி பருவத்தில் அறுவடை செய்யப்படும் வெங்காயம், இந்தியாவின் வெங்காய உற்பத்தியில் 65 சதவீத பங்கு வகிக்கிறது. மேலும், அக்டோபர் - நவம்பர் முதல் கரீஃப் பருவ அறுவடைக் காலம் வரை நுகர்வோரின் தேவையை பூர்த்தி செய்கிறது. எனவே, சீரான விநியோகத்தை உறுதி செய்ய வெங்காயத்தை சேமித்து வைப்பது இன்றியமையாதது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1841730
சுற்றுச்சூழல் மற்றும் வனத்துறை அமைச்சகம்
உயிரியல் பன்முகத்தன்மையைப் பாதுகாப்பதில், தனது அனுபவங்களையும் மிகச்சிறந்த நடைமுறைகளையும் உலகின் பிற நாடுகளுடன் பகிர்ந்து கொள்ள இந்தியா தயாராக உள்ளது: மத்திய சுற்றுச்சூழல் துறை அமைச்சர்.
உயிரியல் பன்முகத்தன்மைக்கான சர்வதேச தினம் மெய்நிகர் முறையில் இன்று கொண்டாடப்பட்டது. இந்நிகழ்ச்சியில் மத்திய சுற்றுச்சூழல், வனங்கள், பருவநிலை மாற்றம் ஆகிய துறைகளுக்கான மத்திய அமைச்சர் திரு. பிரகாஷ் ஜவடேகர் உயிரியல் பன்முகத்தன்மையைப் பாதுகாக்கக்கூடிய ஐந்து புதிய முயற்சிகளை அறிமுகப்படுத்தினார். 2020 என்ற இந்த ஆண்டு உயிரியல் பன்முகத் தன்மைக்கான தலை சிறந்த ஆண்டாகக் கொண்டாடப்படுகிறது. எட்டப்படக் கூடிய இலக்குகள் என்று 2010 ஆம் ஆண்டு அனைத்து நாடுகளாலும் ஏற்றுக்கொள்ளப்பட்ட Aichi இலக்குகள் கொண்ட உலக அளவிலான, 20 இலக்குகள் கொண்ட உயிரியல் பன்முகத் தன்மைக்கான கொள்கைப்பூர்வத் திட்டம் பத்தாண்டுகளுக்குப் பிறகு இந்த 2020ஆம் ஆண்டில் நிறைவடைகிறது. தற்போது, 2020 க்குப் பிந்தைய காலத்தில் உலக அளவிலான உயிரியல் பன்முகத்தன்மைக்கான கட்டமைப்பை உருவாக்கும் வழிமுறைகளை அனைத்து நாடுகளும் இணைந்து தயாரித்து வருகின்றன.
மிக அதிக அளவில் உயிரியல் பன்முகத் தன்மை கொண்ட நாடு இந்தியா என்றும், தங்கள் நாட்டின் உயிரியல் பன்முகத்தன்மைச் சூழலை மேம்படுத்த விரும்பும் நாடுகளை இந்தியா வரவேற்கிறது என்றும், தனது அனுபவங்களையும் மிகச்சிறந்த நடைமுறைகளையும் அவர்களுடன் பகிர்ந்து கொள்ள இந்தியா தயாராக உள்ளது என்றும் மத்திய அமைச்சர் கூறினார். நம்முடைய நுகரும் தேவைகளை குறைத்துக் கொண்டு, எப்போதும் தொடரக்கூடிய வாழ்க்கை முறையை ஊக்குவிக்க வேண்டியதன் அவசியத்தையும், மத்திய சுற்றுச்சூழல் துறை அமைச்சர் வலியுறுத்தினார்.
இந்த ஆண்டிற்கான கருவை வலியுறுத்திய திரு ஜவடேகர் “நமக்கான தீர்வுகள் இயற்கையில் உள்ளன” என்பதை வலியுறுத்தினார் எனவே இயற்கையைப் பாதுகாப்பது -- குறிப்பாக தற்போதைய கோவிட்-19 காலங்களில் மிகவும் முக்கியம் என்றார்.
‘Zoonotic நோய்கள்’ எனப்படும் விலங்குகள் அல்லது பூச்சிகளிலிருந்து மனிதனுக்கு பரவக்கூடிய நோய்கள் உட்பட பல்வேறு பேரழிவுகளில் இருந்து நம்மைக் காக்கும் கேடயமாக இயற்கையே திகழ்கிறது என்று அமைச்சர் கூறினார்.
தேசிய உயிரியல் கழகம் National Biodiversity Authority  மற்றும் ஐக்கிய நாடுகள் வளர்ச்சித் திட்டம் ஆகியவற்றில் உயிரியல் பன்முகத் தன்மைப் பாதுகாப்புப் பயிற்சித் திட்டம் என்ற திட்டத்தை துவக்கி வைத்தார். இத்திட்டத்தின் மூலம் 20 மாணவர்கள், ஓராண்டு காலத்திற்கு பட்ட மேற்படிப்பு படிக்க இயலும். இதற்காக திறந்த முறையில் வெளிப்படையான முறையில் ஆன்லைன் போட்டி முறைகளின் மூலமாக மாணவர்கள் தேர்ந்தெடுக்கப்படுவார்கள். அருகி வரும் உயிரினங்களை சட்டவிரோதமாக கடத்துவதற்கு எதிரான ஐ.நா. சுற்றுச்சூழல் பாதுகாப்புத் திட்டத்தின்  “எல்லா விலங்குகளும் தங்கள் விருப்பப்படி புலம்பெயர்வதில்லை” என்ற இயக்கமும் இந்த மெய்நிகர் நிகழ்ச்சியில் துவக்கி வைக்கப்பட்டது.
(
தொலைதொடர்பு மற்றும் தகவல் தொழில்நுட்ப அமைச்சகம்
பிஎஸ்என்எல் மற்றும் எம்டிஎன்எல் நிதித்தொகுப்பு புதுப்பிப்பு
கடந்த 23.10.2019 அன்று மத்திய அரசு பிஎஸ்என்எல், எம்டிஎன்எல் ஆகியவற்றை புதுப்பிப்பதற்கு ஒப்புதல் வழங்கியது. இதன் விளைவாக பிஎஸ்என்எல், எம்டிஎன்எல் ஆகியவை இபிஐடிடிஏ  என்ற வரையறைக்குள் கடந்த 2020-21 நிதியாண்டிலிருந்து வந்தது. மேலும் 27.07.2022 அன்று மத்திய அரசு பிஎஸ்என்எல்-ஐ புதுப்பிக்க ரூ.1.64 லட்சம் கோடி ஒதுக்கீடு செய்ய முடிவு செய்தது. இதன்கீழ், பிஎஸ்என்எல் சேவைகள், அலைக்கற்றை  ஒதுக்கீடு, கண்ணாடி இழை  நெட்வொர்க் அமைப்பை வலுப்படுத்துதல் போன்ற பல்வேறு நடவடிக்கைகளை உள்ளடக்கியது.
இந்தத் தகவலை நாடாளுமன்றத்தில் இன்று மத்திய தொலைத் தொடர்புத் துறை இணை அமைச்சர் திரு தேவுசிங் சௌகான் எழுத்துப்பூர்வமாக அளித்த பதிலில் தெரிவித்துள்ளார்.
மேலும் விவரங்களுக்கு இந்த ஆங்கில செய்திக்குறிப்பை காணலாம்: https://pib.gov.in/PressReleasePage.aspx?PRID=1897270